कहानी: दूसरी दुनिया को एलियन से लड़ने और दुनिया को विनाश से बचाने के लिए शेर दिल, एक बहादुर शूरवीर को प्राचीन हथियार की तलाश है, जो एक किसी गुप्त गुफा में छिपाकर रखा गया है। इसके बाद वह योद्धा और उनके चार सहयोगी मिलकर उन एलियन पर जीत हासिल करते हैं, लेकिन दूसरी दुनिया के ये एलियन एक बार फिर वापस लौटते हैं और इस बार अपनी बड़ी फौज के साथ। रिव्यू: कुछ चीजें बदल नहीं सकतीं, जिनमें से एक एमएसजी फ्रेचाइजी भी है। वाकई इस तरह के उपदेशात्मक फिल्मों को बनाने के लिए बड़ी हिम्मत चाहिए। इस फिल्म में बिल्कुल बेपरवाह होकर उन चीजों को दिखाया गया है। फ्लावर प्रिंट वाले जूते, चमकते हुए हुडी टी-शर्ट, तलवार जो कलम में बदल जाता है और भाला, जो कि सनग्लास में तब्दील हो जाता है- और यही हैं यह रॉकस्टार गुरुजी। हवे में उछलकर किए गए उनके स्टंट, कार्डबोर्ड के कवच देख शायद न्यूटन और रजनीकांत के भी पसीने छूट जाएं। यह पूरी फिल्म में नज़र आ रहा है कि किस तरह उनपर अपना खुद का ही जुनून हावी है और संत डॉ. एमएसजी (जी हां, यही नाम है) इस बार और ज्यादा तड़कते-भड़कते अंदाज़ में नज़र आ रहे हैं। इस बार संत डॉ. एमएसजी स्प्रिचुअल गुरु नहीं, बल्कि एक योद्धा लॉयन हार्ट (शेर दिल) की भूमिका में हैं, जो अजर और अमर है। एलियन की हमले से दुनिया खतरे में है, जिसपर लॉयन हार्ट जवाबी हमला करता है। लेकिन, यह केवल एक मौका भर है फ्लैशबैक में जाने का, जब शेरदिल ने 100 साल पहले ऐसे ही एलियन को अपने ताकत के बल पर पस्त किया था। और ध्यान रहे, क्योंकि ये एलियन वैसे रेग्युलर एलियन नहीं, जैसे कि आपने अब तक हॉलिवुड फिल्मों में देखा है। ये इंसान हैं, जिन्हें देख ऐसा लगता है कि इन्होंने अमिताभ बच्चन से उनका लाइट बल्ब वाला कॉस्ट्यूम उधार लिया है, जो उन्होंने 'सारा जमाना' गाने में पहना था। फिल्म में एक सीन है जब यूएफओ दिखने पर लोग पागल हो जाते हैं जो एक औसत फिल्म देखने वाले का एक्सपीरियंस है लेकिन संत डॉ एमएसजी के फैन्स तो इस फिल्म के लिए भी उनकी प्रशंसा करते नहीं थकेंगे। सिनेमा हॉल में बज रही तालियां और सीटियां इस बात का सबूत हैं। फिल्म के प्लॉट में आने वाले एक से बढ़कर एक ट्विस्ट टीवी के डेली सॉप यानी दैनिक धारावाहिक को भी शर्मिंदा होने पर मजबूर कर दें। इन सबके बाद भी फिल्म अचानक ही खत्म हो ही जाती है। क्यों, अगर ऐसा नहीं हुआ तो 'एमएसजी- द वॉरियर लायन हार्ट 2' कैसे बनेगी।